CELEX: 62008TN0359
Language: ro
Date: 2008-09-03 00:00:00
Title: Cauza T-359/08: Acțiune introdusă la 3 septembrie 2008 — Regatul Spaniei/Comisia Comunităților Europene

25.10.2008   
            
            
               RO
            
            
               Jurnalul Oficial al Uniunii Europene
            
            
               C 272/45
            
         Acțiune introdusă la 3 septembrie 2008 — Regatul Spaniei/Comisia Comunităților Europene
   (Cauza T-359/08)
   (2008/C 272/89)
   Limba de procedură: spaniola
   Părțile
   
      Reclamant: Regatul Spaniei (reprezentant: J. Rodríguez Cárcamo)
   
      Pârâtă: Comisia Comunităților Europene
   Concluziile reclamantului
   
               —
            
            
               Neaplicarea Orientărilor pentru determinarea corecțiilor financiare aplicabile cheltuielilor cofinanțate din Fondurile structurale și din Fondul de coeziune în cazul nerespectării normelor privind achizițiile publice, versiunea finală din 29 noiembrie 2007, COCOF 07/0037/03-ES,
            
         
               —
            
            
               anularea Deciziei Comisiei Comunităților Europene din 25 iunie 2008, C(2008) 3243, prin care se reduce ajutorul acordat din Fondul de coeziune grupului de proiecte nr. 2001.ES.16.C.P.E.045 (Gestiunea reziduurilor în Galicia-2001) (grupul II) și
            
         
               —
            
            
               obligarea Comisiei Comunităților Europene la plata cheltuielilor de judecată.
            
         Motivele și principalele argumente
   Prezentul litigiu are ca obiect patru subgrupe de proiecte privind Planul de gestiune a reziduurilor urbane solide în Galicia. Finanțarea comunitară acordată inițial se ridica pentru întregul grup de proiecte la 80 % din costul public subvenționabil.
   Într-o scrisoare trimisă de Comisie reclamantului în aprilie 2006 erau propuse corecții în urma neregularităților identificate în cadrul unui audit anterior. În concluziile acestui document figurau două propuneri de corecții financiare. Prima dintre acestea, privind neregularitatea sancționată în decizia atacată, provine dintr-o diferență de criteriu în clasificarea anumitor contracte. Propunerea de corecție financiară se ridica, din acest motiv, la 59 652,48 euro.
   Intrarea în vigoare, la sfârșitul anului 2007, a unor noi „Orientări pentru determinarea corecțiilor financiare aplicabile cheltuielilor cofinanțate din Fondurile structurale și din Fondul de coeziune în cazul nerespectării normelor privind achizițiile publice” determină o agravare a corecțiilor finale impuse, întrucât criteriile conținute în acest document presupun corecții mai importante decât cele care rezultă din aplicarea Orientărilor în vigoare până la acel moment.
   În susținerea pretențiilor sale, reclamantul invocă, în primul rând și în conformitate cu dispozițiile articolului 241 din Tratatul CE, nelegalitatea Orientărilor din 2007, menționate anterior, în sensul că acestea sunt contrare articolului 7 alineatul (1) din Regulamentul (CE) nr. 1164/94 al Consiliului din 16 mai 1994 de creare a unui Fond de coeziune și articolului 17 din Regulamentul (CE) nr. 1386/2002 al Comisiei din 29 iulie 2002 de stabilire a normelor de aplicare a Regulamentului (CE) nr. 1164/94, în măsura în care, în primul rând, nu reglementează corecțiile financiare exacte, și anume cele care reprezintă cheltuiala efectiv imputată Fondului în mod nelegal și, în al doilea rând, întrucât stabilind corecțiile pe bază forfetară utilizează drept cuantum de bază pentru calcularea corecției bugetul contractului de achiziție publică, iar nu cheltuiala certificată sau, în lipsa acesteia, prețul contractului.
   Orientările din 2007 încalcă de asemenea:
   
               —
            
            
               principiul general al transparenței, consacrat la articolul 255 din Tratatul CE și în Regulamentul 1049/2001 privind accesul public la documentele instituțiilor, din cauza publicității reduse la care sunt supuse ca urmare a formei în care sunt adoptate și a accesului restrâns la acestea;
            
         
               —
            
            
               principiul general al securității juridice, prin caracterul lor retroactiv, întrucât se aplică proiectelor aprobate începând cu anul 2000 și
            
         
               —
            
            
               obligația de motivare.
            
         În ceea ce privește Decizia din 25 iunie 2008, reclamantul susține că, în afară de faptul că se întemeiază pe o normă nelegală, încalcă articolul 7 alineatul (1) din Regulamentul nr. 1164/94, citat anterior, și articolul 17 din Regulamentul nr. 1386/2002, citat anterior, în măsura în care utilizează drept cuantum de bază pentru calcularea corecției bugetul contractului de achiziție publică, iar nu cheltuiala certificată sau, în lipsa acesteia, prețul contractului.